Diari Oficial de la Generalitat Valenciana


Sumari del DOGV 4390, del 02-12-2002 (2002/13105)

ORDE de 14 de novembre del 2002, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 12 de març del 2001, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/11/14/(1)/dof/vci/html**

### Dades del document

Número de DOGV
:   4390

Data del DOGV
:   02-12-2002

Secció del DOGV
:   I. DISPOSICIONS GENERALS

Número del document
:   2002/13456


Data del document
:   14-11-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * FEOGA
    * silvicultura
    * indústria pesquera
    * IFOP
    * ajuda pública

ORDE de 14 de novembre del 2002, de la Conselleria d'Agricultura, Pesca i Alimentació, per la qual es modifiquen determinats aspectes de l'Orde de 12 de març del 2001, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2002/X13291]
  
L'Orde de 12 de març de 2001, de la Conselleria d'Agricultura, Pesca i Alimentació (Diari Oficial de la Generalitat Valenciana núm. 3966, de 26 de març de 2001), va instrumentar per al període 2000-2006 el procediment per a la concessió de les ajudes comunitàries, nacionals i autonòmiques a les inversions en millora de les condicions de transformació i comercialització dels sectors agrari, silvícola, pesquer i de l'alimentació.
  
Una adequada utilització de les dotacions previstes per al període 2000-2006 aconsella una adequació del ritme d'aprovació de les sol·licituds per a compassar-la amb les possibilitats d'inversió de la indústria agroalimentària de la Comunitat Valenciana.
  
En virtut d'això, de conformitat amb les atribucions que em conferix l'article 35 de la Llei de Govern Valencià,
  
ORDENE
  
Article 1
  
Es modifica l'article 18.5 de l'Orde de 12 de març de 2001, de la CAPA, que queda redactat de la manera següent:
  
1. Les denegacions incloses en la resolució de la convocatòria es comunicaran als interessats. Les sol·licituds que hagen sigut desestimades per falta de crèdit pressupostari podran tornar-se a presentar en l'exercici immediat següent, encara que s'hagen iniciat les obres amb posterioritat a la primera sol·licitud.
  
2. Esta reconsideració haurà de ser sol·licitada en el període comprés entre l'1 i el 31 de desembre de l'any de la convocatòria, i serà vàlida tota la documentació presentada anteriorment excepte la necessària per al nou barem que puga incrementar la puntuació obtinguda.
  
DISPOSICIONS FINALS
  
Primera
  
Es faculta el director general de Pesca i Comercialització Agrària per a dictar les normes necessàries per al compliment i desplegament de la present orde.
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 14 de novembre de 2002
  
La consellera d'Agricultura, Pesca i Alimentació,


Còpia Permalink ELI